Христо Ботев (БНР програма)
Програма „Христо Ботев“ е национална радиопрограма на Българското национално радио. Предава се денонощно и е предназначена за култура и образование.

Тя е единствената българска радиопрограма, в която има радиотеатър, курсове за изучаване на различни езици, образователни предавания и такива за актуални проблеми на съвременния свят.

Излъчва често опери, арии или класически концерти с перфектно качество на звука, а нерядко ги излъчва и директно, по време на тяхното изпълнение пред публика. Публицистиката е разположена на много места в програмата. Преди обед в дните от понеделник до петък е предаването „Нашият ден“, чието съдържание е специализирано в различните дни (икономика, право, социална политика, вътрешна политика, международна политика).

Различни нюанси придават: среднощното предаване, което обединява шест от осемте регионални радиостанции на БНР от 00:15 до 3:00 ч. „Заедно след полунощ“, от 3:00 до 5:00 ч. предаването с класическа музика „Еврокласик ноктюрно“ (Euroclassic Notturno), съботното „Семейно радио“ (развлекателно предаване за подчертана връзка с аудиторията), изпълнените с хумор „Академия комика“, „Кабаре“, предаването за култура „Арт ефир“, предаването „Избрано от Златния фонд“, научнопопулярни предавания; предавания, посветени на ловците, журналистите, туристическите забележителности на страната, поп музиката, народната музика, класиката, джаза, народопсихологията и религиозното чувство, заложено у хората, за етносите, населяващи страната (това предаване е единствено сред българските радиопрограми), както и за евроинтеграция.

Предавателна мрежа на Програма „Христо Ботев“ 
Айтос      88.00 	РРТС Хисарлъка
Белоградчик 	88.20  РРТС Кърнева ливада
Бургас     95.30  РРТС Еделвайс
Варна     104.80  РРТС Франгата
Враца      97.80  РРС Враца
връх Ботев   92.20  РРТС връх Ботев
Гоце Делчев   98.50  РРТС Орелек
Добрич     102.30  РРТС Добрич
Каварна     90.10  РПС Калиакра
Кресна     89.70  РРТС Пъстрец
Кърджали    99.20  РРТС Стръмни рид
Кюстендил    99.30  РРТС Виден
Плевен     100.20  РРТС Плевен – кв. Дружба
Пловдив     91.70  РРТС Здравец
Попово     98.40  с. Посабина
Правец     98.40  РРТС Правец
Приморско    91.70  РРТС Приморско
Русе      95.70  РРТС Левент Табия
Свиленград   94.90  РРТС Шейновец
Силистра    107.20  РРС Меджит табия
Сливен     98.70  РРТС Карандила
Смолян     96.00  РРТС Снежанка
София      92.90  РРТС Копитото
Стара Загора  98.30  РРТС Стара Загора
Шумен     100.40  РРТС Венец
Ябланица    95.00  РРТС Ябланица
Якоруда    105.60  РРТС Трещеник

Външни препратки 
 Официален сайт

Радиостанции в България
Българско национално радио
Обекти, наречени на Христо Ботев